# Επιμέλεια: Παλαιοδήμου Βαλεντίνη

# Εργασία με θέμα: «Εκπαίδευση & Νέες Τεχνολογίες: Η περίπτωση των ψηφιακών κόμικς»

# Περίληψη

Είναι κοινός τόπος πως οι νέες τεχνολογίες καταλαμβάνουν σημαντικό ρόλο στον τομέα της εκπαίδευσης. Η παρούσα εργασία επικεντρώνεται στα ψηφιακά κόμικς, τα οποία ολοένα και περισσότερο ενσωματώνονται στους διδακτικούς σχεδιασμούς. Πρόκειται για ένα χρήσιμο εργαλείο, το οποίο μπορεί να προσαρμοστεί σε όλα τα γνωστικά αντικείμενα. Ειδικότερα, η παρουσίασή μας στοχεύει να καταδείξει: 1) τις γενικές παρατηρήσεις αναφορικά με τη χρήση των νέων τεχνολογιών στην εκπαίδευση, 2) τα πλεονεκτήματα και τα μειονεκτήματα της νέας εκπαιδευτικής πραγματικότητας, 3) την έννοια του ψηφιακού σχολείου, ενός σχολείου, στο οποίο ο τεχνολογικός εξοπλισμός και η τεχνολογική κατάρτιση των μελών της σχολικής κοινότητας είναι απαραίτητα, 4) τα γενικά στοιχεία για τη χρήση των κόμικς στην εκπαίδευση, 5) τον ορισμό και τα είδη των κόμικς, 6) τα δομικά στοιχεία των κόμικς, 7) τις εκπαιδευτικές δυνατότητες των κόμικς, 8) τα γενικά στοιχεία για τη χρήση των ψηφιακών κόμικς στην εκπαίδευση, 9) τις κατηγορίες των ψηφιακών κόμικς, 10) τα ψηφιακά κόμικς και το ρόλο του μαθητή, 11) τις εκπαιδευτικές δυνατότητες των ψηφιακών κόμικς, 12) ενδεικτικά χρήσιμα εργαλεία δημιουργίας ψηφιακών κόμικς, και τέλος, παρουσιάζεται ένα εκπαιδευτικό σενάριο- πρόταση διδασκαλίας με τίτλο «Δημιουργία ψηφιακού κόμικς με χρήση του ComicStripCreator στην ιστορία της Γ΄ δημοτικού».